**AZƏRBAYCAN MEMARLIQ VƏ İNŞAAT UNİVERSİTETİ**

**Fənn: Biznesdə investisiya**

**Kafedra: Biznesin təşkili və idarə olunması**

**Sərbəst iş**

**Fakültə: Tikinti- İqtisad**

**İxtisas: Biznesin idarə olunması**

**Qrup:789a**

**Tələbə: Hacıyeva Nigar**

**Rəhbər:dos. Nəbyev A.**

**Bakı- 2013**

**Azərbaycan Respublikaslnda tikinti biznesinin inkişafına investisiya qoyuluşu**

Müasir şəraitdə tikinti biznesi milli iqtisadiyyatın ən mühüm sahələrindən biridir və günü- gündən öz inkişaf dairəsini genişləndirir.Müxtəlif inzibati binaların, çoxmərtəbəli yaşayış binalrının,tədris müəssisələrinin ,həmçinin yeraltı və yerüstü keçidlərin, körpülərin tikilməsi,yolların genişləndirilməsi və s. bunun bariz nümunəsidir.Lakin tikinti biznesinin hazırkı vəziyyəti heç də birdən– birə meydana gəlməmişdir.Respublikamızın 70 il Sovet imperiyasının tərkibində olması iqtisadiyyatın digər sahələri kimi tikinti iqtisadiyyatına da öz mənfi təsirini göstərmişdir.Buna baxmayaraq ulu öndər Heydər Əliyevin hakimiyyətə gəlməsi ilə 1993-95-ci illərdə ölkədə ictimai-siyasi sabitliyin bərpa olunması, nüfuzlu xarici şirkətlərlə "Əsrin müqaviləsi" nin imzalanması tikintinin dirçəlməsinə və yeni məzmunda inkişafına səbəb oldu.Bu müqavilənin həyata keçirilməsi indiyədək Azərbaycanda təkcə neft sənayesinə 30 milyard ABŞ dolları məbləğində sərmayənin qoyulmasını təmin etmişdir.Belə qüvvətli təkandan sonra Azərbaycan dünya ölkələrinin maraq dairəsinə çevrilmiş və ölkə iqtisadiyyatına qoyulan investisiyaların həcmi artmışdır.

1996-2005-ci illərdə ölkənin iqtisadi sosial həyatında mühüm əhəmiyyəti olan "Qurtuluş" qazıma qurğusu, Mingəçevir və Yenikənd SES-lərində turbinlər, Heydər Əliyev Beynəlxalq Aeroportunda beynəlxalq aerovağzal kompleksi və yük terminalı, Sumqayıt etilen-polietilen zavodunda buxar-generator kompleksi, "European Tobacco» Baku" ASC-nin sexi , ildə 70 min t inşaat metal prokatı istehsal edən "Baku Steel Company" zavodu, Neftçalada nərə balığı yetişdirən zavod, Xaçmazda “Qafqaz Konserv” zavodu, Abşeronda "Azbentonit" zavodu, Naxçıvan Beynəlxalq Aeroportu, Bakı, Gəncə, Naxçıvan, Quba və digər şəhərlərdə olimpiya-idman kompleksləri, müasir mehmanxana kompleksləri ofis binaları, iş mərkəzləri, bərkörtüklü avtomobil yolları və s. obyektlər tikilib istifadəyə verilmişdir.

Respublikamızda son illərdə əlverişli biznes və investisiya mühitinin yaradılması sayəsində indiyədək ölkə iqtisadiyyatına 120 milyard dollara yaxın investisiya qoyulub. Əgər son 3 ildə ölkə iqtisadiyyatına qoyulan investisiyaların həcminə diqqət yetirsək onun həcminin kəskin surətdə artığının şahidi olarıq.

2011-ci ildə Azərbaycan iqtisadiyyatına 20 milyard dollar investisiya yatırılıb. Bunun 7 milyardı xarici, 13 milyardı isə daxili investisiyaların payına düşür.İnvestisiyaların 15,7 milyard dolları qeyri-neft sektorunun, 4,3 milyardı neft sektorunun payına düşür. Bu investisiyaların 59 faizindən çoxu və ya 3.5 milyard manatı infrastruktur layihələrinə yönəldilib. O cümlədən, 1.9 milyard nəqliyyat sahəsindəki layihələrə, 900 milyon manatdan çox kommunal infrastruktura, 200 milyona yaxın suvarma və su resursları layihələrinə ayrılıb.

2012 –ci ildə həyata keçirilən dövlət investisiyalarının 28.8 faizi və ya 1.7 milyard manat sosial yönümlü layihələrə, o cümlədən 220 milyon manat ümumtəhsil məktəblərinin, peşə liseylərinin təmiri və tikintisinə, 90 milyon manat ali məktəblərin və elmi müəssisələrin təmiri və tikintisinə, eləcə də başqa elmi xərclərə, 128 milyon manatdan çox səhiyyə obyektlərinin tikintisinə və avadanlıqlarla təchizinə, bir milyard manatdan artıq mədəniyyət obyektlərinin yenidən qurulmasına və tikintisinə, 42 milyondan artıq əlillər və şəhid ailələri üçün mənzillərin tikintisinə yönəldilib.

2013-cü ilin yanvar ayında ölkənin **tikinti kompleksində** 617.7 milyon manat məbləğində vəsaitdən istifadə edilmis və onun 316.1 milyon manatı tikinti-qurasdırma islərinin yerinə yetirilməsinə sərf olunmusdurQalan vəsait hesabına yanvar ayında 131.2 min kv.metr yasayıs evləri, 1100 sagird yerlik umumtəhsil məktəbləri, 242 yerlik məktəbəqədər təhsil muəssisələri, Qəbələ rayonunda Mədəniyyət Mərkəzi, Atıcılıq Klubunun birinci mərhələsi, Heyvandarlıq-Südçülük kompleksi, «Aspi Winery» üzüm emalı zavodu və digər obyektlər tikilib istifadəyə verilib.

İqtisadiyyatın bütün sahələri tikinti ilə əlaqəli olduğundan həmin sahələrə qoyulan investisiyalar demək olarki, eyni zamanda tikintiyə də qoyulmuş investisiya hesab olunur.İqtisadiyyatın müxtəlif sahələrinə qoyulan investisiyaların statistik göstəricilərinə diqqət yetirsək bunu daha aydın şəkildə görmək mümkündür.

Məsələn, 2012-ci ildə **təhsil və elm sahəsinə** 214,1 mln.manat məbləğində vəsait ayrılmışdı ki,onun 199,7mln. manatı dövlət əsaslı vəsait qoyulkuşu xərclərinin ,14,4 mln. manatı isə xarici kreditlərin payına düşür.Bu vəsait hesabına M.V. Lomonosov adına Moskva Dövlət Universiteinin Bakı filialının,Diplomatik Akademiyanın, Milli Konservatoriya üçün yeni tədris kompleksinin tikintisi həyata keçirilmişdir.

**Səhiyyə sahəsinə** 195,3 mln manat məbləğində vəsait ayrlmışdır ki, bu vəsaitlə Bakı sağlamlıq mərkəzinin,Milli Sağlamlıq Mərkəzini, Mərkəzi Referens laboratoriyasının, bir sıra rayonlarda Mərkəzi Rayon xəstəxanalarının tikintisi reallaşmışdır.

**Mədəniyyət və turizm sahəsinə** 255,4 mln. manat məbləğində vəsait ayrılmışdır ki, bununla aşağıdakı layihələr həyata keçirilmişdir:

Bakı şəhərində Müasir İdman –Konsert Kompleksinin, Heydər Əliyev adına Mərkəzin, Azərbaycan Xalçası və Xalq Tətbiqi sənəti Dövlət Muzeyi üçün yeni bina , Dövlət Bayrağı Meydanın tikintisi, İstiqlal Muzeyinin yaradılması, bir sıra mədəniyyət ocaqlarının yenidən qurulması və əsaslı təmirinı və s. göstərmək olar.

**Nəqliyyat sahəsinə** 2766,6 mln. manat məbləğində vəsait ayrılmışdırki, bununla aşağıdakı layihələr həyata keçirilmişdir:

Bakı şəhərində nəqliyyatın intellektual idarə sisteminin yaradılması, yerüstü və yeraltı piyada keçidlərinin, körpülərin, Yeni Bakı Beynəlxalq Dəniz Limanın tikintisi, rayonlararsı və kəndlərarası avtomobil yollarının yenidənqurulması, əsaslı təmiri və bərpası, yeni metopoliten xətlərinin istismara verilməsi və avadanlıqların alınmasını və s. göstərmək olar.

Azərbaycan Respublikasında biznes mühitinin yaxşılaşdırılması, bu sahəyə dövlət qayğısının artırılması məqsədilə bir sıra qurumlar fəaliyyət göstərir.Bunlardan ən əsası **Azərbaycan İnvestisiya Şirkətidir.** Azərbaycan İnvestisiya Şirkəti 2006-cı ildə sahibkarlığın inkişafının dəstəklənməsi sahəsində həyata keçirilən dövlət siyasətini vahid mərkəzdən tənzimləmək, respublikanın investisiya cəlbediciliyinin daha da artırılmasını təmin etmək məqsədilə yaradılmışdır. Şirkətin başlıca vəzifəsi ölkə iqtisadiyyatına investisiyaların təşviqini təmin etmək, bu sahədə mövcud problemlərin aradan qaldırılmasına çalışmaqdır. Şirkətin investisiya fəaliyyətinin məqsədi əsasən ölkə iqtisadiyyatının qeyri-neft sahələrində fəaliyyət göstərən səhmdar cəmiyyətlərinin və digər kommersiya təşkilatlarının nizamnamə kapitalındakı iştirak payını, o cümlədən səhmlərini almaqla müddətli investisiya qoyuluşunun həyata keçirilməsindən ibarətdir.AİŞ bir sıra layihələrə imza atmışdır.buna missal olaraq Azərbaycanda və digər Xəzəryanı ölkələrdə yeni gəmi tikintisinə olan tələbatı təmin etmək üçün yeni gəmilərin və iri tonnajlı tankerlərin tikintisi və təmiri üzrə Bakı Gəmiqayırma Zavodunun inşasını,yeni quru soba xəttinin işə salınması və mövcud infrastrukturun yenidən qurulması nəticəsində zavodun istehsal gücünün artırılması məqsədilə “Holcim” ASC-ni və s.göstərmək olar.

Bütün bu layihələrin həyata keçirilməsi üçün ölkənin daxili investisiyası ilə yanaşı, xarici investisiyalar da cəlb edilmişdir ki, bunlara Dünya Bankından, İslam İnkişaf Bankından, Asiya İnkişaf Bankından, Çex İxrac bankından, BNP Paribas Bankından, Beynəlxalq Kənd Təsərrüfatının İnkişafı fondundan cəlb edilmiş kreditləri göstərmək olar.

Ölkəyə investisiyaların cəlb edilməsi ilə yanaşı, artıq 10 ildən çoxdur ki, Azərbaycan başqa dövlətlərin iqtisadiyyatına sərmayə yönəltməklə investisiyalarını ixrac edən ölkələr arasında öz mövqelərini ilbəil möhkəmləndirir. Belə ki, 2012-ci ildə investisiyaların ixracı 1128,8 milyon dollar təşkil edərək əvvəlki ilin səviyyəsindən 2,0 dəfə çox olmuşdur.